*Projekts*

LATVIJAS REPUBLIKAS MINISTRU KABINETS

2016. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2009. gada 14. jūlija noteikumos Nr. 775 „Vispārējās un profesionālās izglītības programmu licencēšanas kārtība”**

Izdoti saskaņā ar

Izglītības likuma 14. panta 11. punktu

un Vispārējās izglītības likuma 4. panta 1. punktu

Izdarīt Ministru kabineta 2009. gada 14. jūlija noteikumos Nr. 775 „Vispārējās un profesionālās izglītības programmu licencēšanas kārtība” (Latvijas Vēstnesis, 2009, 126., 204. nr.; 2012, 203. nr.; 2014, 62. nr.) šādus grozījumus:

1. Izteikt 3.3. apakšpunktu šādā redakcijā:

3.3. nozaru ekspertu padomes vai Profesionālās izglītības likumā noteiktas institūcijas, kas koordinē nozaru ekspertu padomju darbību (ja nozarē nav izveidota nozaru ekspertu padome) (turpmāk – padome), atzinumu par izglītības programmas atbilstību darba tirgus prasībām profesionālās pamatizglītības, arodizglītības, profesionālās vidējās izglītības un profesionālās tālākizglītības programmām, ja attiecīgā profesija nav iekļauta Profesiju klasifikatorā vai attiecīgajai profesijai nav apstiprināts profesijas standarts vai profesionālās kvalifikācijas prasības (ja profesijai neapstiprina profesijas standartu).”

2. Papildināt 5.1. apakšpunktu aiz vārda „programmām” ar vārdiem “policijas darba un”.

3. Papildināt noteikumus ar 6.1 punktu šādā redakcijā:

„6.1 Ja izglītības iestāde licencēšanai iesniegusi profesionālās izglītības programmu, kas klasificējama izglītības programmu grupā, kurai piekritīgu profesionālās izglītības programmu šī izglītības iestāde iepriekšējo sešu gadu laikā nav īstenojusi, dienestam ir tiesības pieprasīt un saņemt padomes atzinumu par izglītības iestādes materiāltehniskās bāzes atbilstību izglītības programmas īstenošanai.”

4. Izteikt 10.4.apakšpunktu šādā redakcijā:

„10.4. iepriekšējā mācību gadā, licencēšanas lēmuma sagatavošanas periodā izglītības iestādes darbībā konstatēti izglītības jomu reglamentējošo normatīvo aktu pārkāpumi, un tā neveic paredzētos pasākumus pārkāpumu novēršanai.”

5. Papildināt noteikumus ar 10.5. apakšpunktu šādā redakcijā:

„10.5. dienestā saņemts padomes atzinums ar priekšlikumu atteikt izsniegt licenci profesionālās izglītības programmas īstenošanai.”

6. Papildināt 13.4. apakšpunktu aiz vārdiem „Valsts darba inspekcijas” ar vārdiem „vai būvvaldes atzinumos vai”.

7. Papildināt noteikumus ar 13.5. apakšpunktu šādā redakcijā:

„13.5. dienestā saņemts padomes atzinums ar priekšlikumu anulēt licenci (piemēram, par materiāltehniskās bāzes, pedagogu kvalifikācijas neatbilstību izglītības programmas īstenošanai).”

8. Aizstāt 2. pielikuma 7. punktā vārdu „programma” ar vārdiem „programmas nosaukums”.

9. Izteikt 2. pielikuma daļā „Pielikumā” 3. punktu šādā redakcijā:

„3. Padomes atzinums par izglītības programmas atbilstību darba tirgus prasībām profesionālās pamatizglītības, arodizglītības, profesionālās vidējās izglītības un profesionālās tālākizglītības programmām, ja attiecīgā profesija nav iekļauta Profesiju klasifikatorā vai attiecīgajai profesijai nav apstiprināts profesijas standarts vai profesionālās kvalifikācijas prasības (ja profesijai neapstiprina profesijas standartu)”

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

403

A.Šenberga

67358074; Andra.Senberga@ikvd.gov.lv

A.Lasmane

67367202; Agnese.Lasmane@ikvd.gov.lv